ISIGIDIMI SAMAXOSA, JULY 1, 1881. 3

lusuku lwama 30 ngomgqibelo, ukuze zibe nokwa hlulwa- hlulwa i klasi, ngomvulo ku qalwe umsebenzi.

Kumadodana azele amashishini kufuneka abo bodwa abeza kufunda lomashishini bazinikele kuwo nge nkutalo nenyameko, nangomxelo wonke. Akafunwa aya kulandela umfana otile owati “*yena akeze kusebenza uze kufunda ishishini.”!*

Eyase Blythswood, pesheya kwe Nciba, yovulwa kwanga mini nye nale. Kuzo zombini kulindwe ukuba imali zokuxaswa nokufundiswa kosapo kuziwe nayo, kuba umteto usinyanzele ukuba sigcine wona ngokokuba ezomali zirolwe ngabo bonke mhla bafikayo.

IMPAWANA.

(EZI BALWA NGU MHLELI.)

Into entle yenziwe yimpi emnyama yase Somerset East ekumkeni kwe titshala yakona ugazo ezi cawa zidluleyo. Umfundisi we ntsapo wale ndawo, obekona iminyaka epants’ ukuba mihlanu ufuduke kufupi nje, epuma kakuhle esiya komnye umsebenzi. Abanye abantu bamnika u titshala lowo amabaso ofani ngo fani, abanye bamenzela izidlo zokumbulisa, njalo njalo. Ngexesha ekungemzuzu kakulu lidlule izinto ezi njengezi bezisaziwa pakati kwama Ngesi kupela; ngoku zifikile nakwaba mnyama. Lento abanye bangati ayinto yanto, kodwa siyi pawula kuba ibekisela pambili. Pambili zinto zakowetu!

Kwaza kwavela nto ’ntle e Galili. Nge Galili sibekisa kambe e Rini. Lempi ise Rini asizange sive nto ilungileyo iyitetayo ngabantu bakowetu; kukuba tyabisa kupela into ebiyenza. Ipepa abati yi *Journal* lakona lilwela abantu abamnyama abahlala kwi Location ezimelene nama dolopu. Liti azikatalelwe ngama Ngesi akufupi nazo; ngezi candwa emhlabeni olungileyo ekunokunqandelwa kuwo imijelo. Lide lihambisele pambili liti, abemi balama Location maba ncedwe ngemalana ezitile okokuba bake izindlu ezite putu. Abafundi betu abase zidolopini, asitandabuzi, bovuya bakuva into ezintle kangaka ezitetwa ngabo. Tina asikaboni nto isivuyisayo kwezi nteto; kuba zinteto kodwa. Sanga kodwa singapila side sizibone ezonto zibukekayo zitetwa ngabahlobo betu abase Rini.

Kwi nteto esiyihlomele kwi ncwadi zomhlobo wetu u Mr. W. S. Nzeku asitetanga ngangokude sicinge ngokuti siyigqibile longxoxo. U Mr. Nzeku uteta inteto emhlope. Kuko, kuyi nyaniso, abahamba besi gxeka *Isigidimi.* Asali ukuba aba bantu bazitete imvo zabo, kodwa siti mabake baqwalasele kwezi ntloko. Kutiwa *Isigidimi* sixela indaba ese zindala imbangeli yalondawo yile: Sipuma nge nyanga ekubeni amanye amapepa epuma ngemini, katatu, kabini nakanye ngeveki. Lityala lika banina ke ukuba libe ipepa eli laba Ntsundu lipuma emva kwexesha elide. Asilelaba fundisi abalapa e Lovedale. Tina siti lela bantu bonke aba Ntsundu. Ukuba isininzi besiya kulamkela ipepa eli, besingayi bonayo indlela yetu yokulikupa nge veki. Ngoku bayaligxeka abamnyama kubonakale ke ukuba malide liye ekufeni. Asikolwa ukuba bangayitanda lento aba Ntsundu. Iqinga ke lelokuba ati ngamnye azame okufupi naye, onokufunda ukuba alamkele ipepa eli kwakuya kuti ekupeleni lipume nge veki. Siya vumelana nomhlobo wetu u Mr. Nzeku.

UMATYANA, esikolwa ukuba loba mmandi kwi nxenye yabafundi betu, luse lulure. Intwana yaka yatiwa tsupu ngu Mr. Scanlen, oyintloko yale Rulumente ingene ngo May ngo mhlaba lo kucitwe kuwo aba Tembu. Amadoda atile ase Parlamenteni atanda ukuva ukuba uya kwenziwa

nziwa ntonina lomhlaba waseba Tenjini, ute u Mr. Scan­len ukupendula kuko abatile kwaba mnyama, abalila ngokuti baxinene pakati kwe Koloni apa, yokangela i Rulumente ukuba angatinina ngomhlaba lowo naba bantu balilayo. Akubonakali noko ukuba aba Tembu bayaku hlutwa umhlaba; kodwa ngati bohlala nalompi yoti ifune ukupuma e Koloni apa iye kona. Nalo icam makowetu! Lonto kodwa isahamba pantsi. Ningayi dumisi kakulu.

Abantsundu base Tinara (Uitenhage) bapambene naba pati bomzi wakona. Kupikiswene nge mali. I Location, njenge zinye, yenziwe imityino. Bekufudula kubizwa, ukuba asi posisi, isheleni ezimbini ezi ne dobilityi ezi ntandatu nge sikonkwane. Ziti intloko zomzi bonke abafiki mabakupe 3s 6d ngoku; lonto yayinga bekiselelwe kubantu abadala be Location. Kufupi nje beva abantu abadala sekusitiwa maba role lemali inkulu; betuka ’apo ke. U Mr. Isaac Waucbope ubamele ngobuciko aba ntsundu. Sixolile akuyi yekela emandleni ake lento nomnqeno wokunga angakoliseka eku gqibeleni, kunye nabo asebenza nabo.

Intlanganiso yo titshala bawo onke amahlelo siva ukuba yoba se Burnshill nge 13 ku July lo. Ukuba besinga gweba nge zaziso nezi memo, ezi kutshwe ngu Mpati Micimbi yayo besingati yozala tu indlu leya yesikolo sase Mkubiso. Umongameli we ntlanganiso leyo ngu Mr. Jesse Shaw wase Fort Beaufort; ongapantsi, nowongamela xa ’ngeko u Mr. Shaw, ngu Mr. J. Tengo-Jabavu, wase Love­dale; Umpati Micimbi ye ntlanganiso ngu Mr. J. W. Gawler, wase Mtwaku. Singavuya sibe nokuti kwipepa letu elizayo intlanganiso leyo ihambiseke kakuhle, babebaninzi kanjako aba Ntsundu abapete izikolo. Yenye yentlanganiso eziqalwayo pakati kwaba mnyama, mayi ngafi ke.

EZASE LUSUTU.

Imbeko eyenziwa ku Mpatiswa Micimbi yaba Ntsundu. Kwinyanga ezimbalwa ezigqitileyo e Lusutu beku palala igazi lingumrono. Pakati kwesazulu semini sinenkazimlo zonke zobu ngcwalisa buka Tixo, intliziyo nomzimba owonwabileyo wakala ucukunyiswa kabukali ude ushukume wonke, lilizwi elinkenteza kabukali lo mkosi. Pakati kwesazulu sobusuku, intliziyo no mzimba olele ngoku pongoma, u pakanyiswe sisitonga semfakadolo nangumfuto we mbumbulu.

Isandla so Somandla sifike apo sasebenza. Namhla endaweni yoku pongoma, endaweni yelizwi elihlabayo le mfazwe, nasemfutweni ye mbumbulu, kwelozwe lase Lusutu, sibona ekufikeni ko Mpatiswa Micimbi Yaba Ntsundu kwelozwe isi bakabaka sizaliswa yintsholo yamazwi ovuyo nemigcobo. U Mr. Sauer Umpatiswa wemicimbi yetu omtsha uyokufika e Lusutu, sifumana njengoko besilindele njalo esamkelwa ngovuyo, nembeko yonke, sisizwe sika Mshweshwe. Lencwadi yombalelani we *Cape Argus* iti:—

“Pokwana Camp June 16 1881

“Umpatiswa Micimbi Yaba Ntsundu eno Mpati Mikosi (Brigadier General) Clark no Colonel Griffith bafike apa emini enkulu namhlanje. Bati ukusuka kwabo e Aliwal North ngolwe sihlanu be no Mpati Mikosi, baya ngase Rouxville nase Bushmans’ Kop apo bafika ngo Mgqibelo. Bafika kona sebelindwe ngama pakati ka Letsea no Lerothodi, lomapakati ayeze namahashe ewazisele u Mpatiswa Micimbi ukuba akwele kuwo, ne sigidimi sokuba ezo nkosi zinqwenela uxolo.

Besuka apo bati tse baya e Mafeteng bati baku ngena kwe la Besutu bakaulelwa ngamacalana onke, zi zizwe, ezazibonakalisa uvuyo ukuba zibone isitunywa se Nkosazana